paragraph_text: Kirineri, ime plemenu američkih Indijanaca porodice Arawakan (?) nastanjenu u području gornjeg toka rijeke Rio Paquiria u Peruu, na području peruanskog državnog rezervata Nahua-Kugapakori. Kirineri se označavaju kao jednom od najizoliranijih skupina koja možda pripadaju skupini Nanti Indijanaca, rođaka Cogapacora i Machiguenga, ali njhihov fizički izgled je veoma različit. Kirineri su visokog stasa, netipično Indijancima kišne šume, bradati su i hodaju goli, te su posve različiti od niskih Machiguenga. U kontakt sa susjednim plemenima gotovo ne dolaze.